NaiveNeuron/SloPal huggingface dataset:
Hrnčiar, Andrej, podpredseda NR SR (2016-10-27):
Chce k rozprave zaujať stanovisko spravodajca? Nie je tomu tak. Vyhlasujem všeobecnú rozpravu, teda prerušujem rokovanie o tomto bode programu. Pokračujeme prvým čítaním o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Návrh zákona má tlač 270. Návrh na jeho pridelenie na prerokovanie výborom je v rozhodnutí č. 273. Dávam slovo poslancovi Jozefovi Viskupičovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 270.)
Šimečka, Michal, podpredseda NR SR (2023-12-08):
Ďakujem veľmi pekne. Pán podpredseda vlády, pán minister, tiež by som vás chcel vyzvať, aby ste zaujali miesto navrhovateľa, ale, samozrejme, v rámci rokovacieho poriadku chápem to tak, že môžme pokračovať, aj keď, keď ste v sále aj inde, tak je to vaše rozhodnutie. A ideme ďalej. Pán poslanec Spišiak.
Blaha, Ľuboš,  podpredseda NR SR (2024-02-21):
O slovo požiadala pani navrhovateľka ešte v rámci rozpravy. Nech sa páči, pani poslankyňa Mária Kolíková.
Grendel, Gábor, podpredseda NR SR (2021-11-26):
V rozprave teraz vystúpi pani poslankyňa Vladimíra Marcinková.
Blanár, Juraj, podpredseda NR SR (2023-02-01):
Vážené pani poslankyne, páni poslanci, poprosím vás, aby ste tí, ktorí máte záujem o rozpravu, o bode, ktorý nás teraz čaká, aby ste zotrvali a ostatní zachovali pokoj. (Ruch v sále.) Pristúpime teraz k rokovaniu, k prerokovaniu limitu verejných výdavkov na rok 2023 až 2025 . Materiál je uvedený ako tlač 1342. Dávam teraz slovo predsedovi Rady pre rozpočtovú zodpovednosť pánovi Jánovi Tóthovi a prosím ho, aby materiál uviedol. Pán predseda rady, nech sa páči, máte slovo. Vážené pani poslankyne, páni poslanci, poprosím vás o pokoj v rokovacej sále, aby sme si mohli vypočuť pána predsedu Rady pre rozpočtovú zodpovednosť. Vitajte, pán predseda! Nech sa páči, máte slovo.
Kažimír, Peter, podpredseda vlády a minister financií SR (2015-09-18):
Ďakujem, pán predseda, za slovo. Predmetom vládneho návrhu zákona je najmä zosúladenie ustanovení v súčasnosti platného Colného zákona s novými colnými predpismi Európskej únie. Ide o vypustenie duplicitných alebo kontradiktórnych ustanovení, ako aj zosúladenie používania, používanej terminológie s týmito predpismi. Ďalšími ťažiskovými bodmi vládneho návrhu zákona je najmä vyvolaná zmena koncepcie oznamovania colného dlhu, nová úprava inštitútu záruky na colný dlh s osobitným dôrazom na záruku formou ručenia, ako aj zmeny vyvolané potrebami aplikačnej praxe. Návrh zákona vychádza zo zásady elektronickej komunikácie, ktorá v Slovenskej republike bude uplatňovať sa v súlade so zákonom o e-Governmente. V nadväznosti na navrhované zmeny sa v čl. 2 až 9 navrhuje upraviť relevantné ustanovenia dotknutých kompetenčných zákonov, zákona o DPH a zákonov upravujúcich aj spotrebné dane. Účinnosť zákona sa navrhuje od 1. marca budúceho roku okrem čl. 1 až 8, ktoré nadobudnú účinnosť dňom začatia uplatňovania všetkých článkov Colného kódexu Únie, čo by malo nastať 1. mája 2016. Ďakujem.
Hort, Milan, podpredseda NR SR (2010-09-08):
S faktickými poznámkami na vystúpenie pána poslanca Počiatka sa prihlásili páni poslanci Ondrej Matej, Miroslav Číž, Peter Kažimír, Ľubomír Vážny, Dušan Muňko, Ľudovít Jurčík. Uzatváram možnosť reagovať s faktickou poznámkou na vystúpenie predrečníka. Slovo má pán poslanec Ondrej Matej, nech sa páči.
Matejička, Vladimír, poslanec NR SR (2013-09-03):
Ďakujem za slovo, pán predseda. V rozprave vystúpili dvaja poslanci, nepodali žiadny pozmeňujúci návrh. Preto prosím, pán predseda, dajte hlasovať o návrhu uznesenia, že Národná rada podľa čl. 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovuje súhlas s ukončením pôsobenia a vyslaním príslušníkov ozbrojených síl Slovenskej republiky do vojenskej operácie ISAF v Afganistane.
Blaha, Ľuboš, podpredseda NR SR (2024-05-22):
Pani poslankyňa Zuzana Števulová, nech sa páči.
Hrušovský, Pavol, predseda NR SR (2012-02-03):
Pán poslanec Osuský.
Potocký, Milan, poslanec NR SR (2023-02-14):
Pán poslanec Mičovský, si tak nádherne rozprával o tých železniciach po celom Slovensku, naozaj tá suma 150-tisíc eur nie je veľká, ale pomôže to tým dobrovoľníkom. Ty si menoval jednotlivé kúty Slovenska, pritom pochádzaš z Humenného, a tam je jedna veľmi nádherná akcia, ktorú navštívi ročne tisícky ľudí, je to Deň železníc v Humennom. A naozaj tak ako koľajnice spájajú jednotlivé mestá a obce, tak dokonca tieto podujatia spájajú aj ľudí, prichádzajú tam celé rodiny a myslím si, že preto treba podporiť takéto aktivity. Ďakujem.
Paška, Pavol, predseda NR SR (2013-09-03):
Pani poslankyňa Ritomská.
G. Gál, poslanec: (2003-07-10):
Je tu problém s prvým pozmeňujúcim návrhom, nakoľko je tam určite omylom označený § 9, ktorý by sa mal meniť.
P. Hrušovský, predseda NR SR: (2003-05-22):
(Hlasovanie.) 121 prítomných, 52 za návrh, 58 proti, 7 sa zdržalo, 4 nehlasovali. Návrh sme neschválili. Pristúpime teda k hlasovaniu o návrhoch zo spoločnej správy. Prosím teraz pani poslankyňu Černú, aby uvádzala a navrhla spôsob hlasovania o jednotlivých návrhoch, ktoré sú uvedené v spoločnej správe. Pani spoločná spravodajkyňa, nech sa páči. Vážené panie poslankyne, páni poslanci, neboli žiadne pozmeňujúce návrhy ani vo výboroch, ktoré predložený návrh zákona prerokovali, predložené ani v spoločnej správe nie sú žiadne návrhy, preto pristúpime k hlasovaniu o návrhu zákona ako o celku. Prosím, prezentujme sa páni poslanci, hlasujeme o vládnom návrhu zákona, ktorým sa mení a dopĺňa zákon 313/2001 Z. z. o verejnej službe v znení neskorších predpisov ako o celku. (Ruch v rokovacej sále.) Prosím o pokoj, páni poslanci, v rokovacej sále. (Hlasovanie.) Prítomných je 127 poslancov, za hlasovalo 71, proti bolo 35, zdržalo sa 21. Konštatujem, že návrh sme schválili. Panie poslankyne, páni poslanci, na základe požiadavky troch poslaneckých klubov prosím o pätnásťminútovú prestávku. Prosím predsedov poslaneckých klubov strán vládnej koalície, pána ministra Kaníka, aby sa dostavil na krátku poradu do rokovacej sály poslaneckého grémia. Prerušujem na pätnásť minút. O 10.45 pokračujeme. (Pätnásťminútová prestávka.)
Mikloš, Ivan, podpredseda vlády a minister financií SR (2010-10-14):
Tak, pán kolega, skúste, skúste nervičky držať trošku na uzde. No! Takže, takže pán minister Jahnátek odvolal pána Berthotyho zhruba po roku, keď už pôsobil vo funkcii ministra hospodárstva, teda človeka zodpovedného za fungovanie NADSME, práve pán Jahnátek. Po jeho odvolaní dal urobiť hĺbkovú kontrolu toho, ako fungovalo NADSME. Výsledky tejto hĺbkovej kontroly, ktoré sú k dispozícií, hovoria, že kým tam pán Berthoty pôsobil, tak bolo všetko v poriadku. Výsledky kontroly, ktorú zadal v NADSME váš dnešný poslanec a štvorročný minister hospodárstva pán Jahnátek. Takže ak sa udialo čokoľvek v NADSME počas štyroch rokov, kedy politickú zodpovednosť za to, ako fungovalo NADSME niesol pán Jahnátek, tak je to len jeho a výsostne len jeho zodpovednosť. Ak pán Jahnátek vedel, cítil, myslel si, že sú v NADSME nejaké problémy, prečo s tým neprišiel, prečo s tým neprišiel tu. Prečo s tým nešiel tam, kde mal ísť, do inštitúcií do ktorých mal ísť, prečo dnes pán Jahnátek zistil, že ja mám byť zodpovedný za to, čo sa v NADSME dialo, ktorý som vykonával funkciu ministra niekoľko týždňov v polovici roka 2005, veď je to absurdné a smiešne. A ja viem, že nervy fungujú, nemôžte vydržať, nemôžte, pretože fakty bolia, pán poslanec, fakty bolia, takže takéto sú fakty o NADSME a ja verím, že vyjdú najavo, pretože my nemáme čo skrývať, ani môj kolega pán Furin nemá čo skrývať, všetky dokumenty sú k dispozícii, ktoré svedčia o tom, čo hovorím ja. Pán Jahnátek sa dnes snaží zúfalo a trápne, potom ako štyri roky bol zodpovedný za fungovanie NADSME, prehadzovať politickú zodpovednosť na niekoho, kto bol zodpovedný za fungovanie rezortu a NADSME niekoľko týždňov v polovici roku 2005. Takže, pán poslanec Senko, ďakujem vám veľmi pekne za vaše otázky, za to, že som mohol aj na tejto pôde vysvetliť dezinformácie, manipulácie, ktoré váš kolega, pán poslanec Jahnátek používa na to, aby zakryl vlastnú zodpovednosť a vlastnú neschopnosť za to, čo sa dialo v NADSME počas štyroch rokov, kedy za to niesol politickú zodpovednosť. Ďakujem pekne. (Potlesk.)
Vaľová, Jana, poslankyňa NR SR (2015-11-11):
Takže chcem povedať, že keď sme my v roku 2008 urobili zákon o sociálnych službách, tak vaši kolegovia Gibalová, ktorá tu bola, a Sabolová povedali, že na to v živote nemali odvahu, lebo sa s tým báli županov a miest, tak inak by tu bol nieže balvan, ale hora by tu bola. Takže si vstúpte do svedomia, kto tu urobil zákon o sociálnych službách, kto ho rozplieta a kto pomáha nastavovať štandardy, zákony a systém v sociálnych službách. Tak asi toto som chcela povedať, tak trošku buďte korektný.
Zelník, Štefan, poslanec NR SR (2018-11-28):
Ďakujem za slovo. So všetkým, čo si povedal, sa dá súhlasiť a vychádza to vyložene z praxe a z praktickej skúsenosti, aj to, čo si hovoril o tej prístrojovej technike. Ono na jednej strane nám vyčítajú zdravotníkom, že, preboha, kam tie peniaze idú. No ale Da Vinci stojí obrovské peniaze. Jedno cétečko, jeden endoskop stojí obrovské peniaze, jeden laparoskop, ale, samozrejme, tie výhody, aj ktoré si pomenoval, sú predsa ďaleko, sú fantastické oproti tej klasickej liečbe. Čiže my na jednej strane, keďže nemáme peniaze, robíme tie veci klasicky, na druhej strane otázka komfortu, výsledkov pooperačnej starostlivosti sú ďaleko niekde inde, ako keby sme použili tie moderné prístroje. Takže skutočne tá úroveň poskytovania zdravotnej starostlivosti a nakoniec nám to prikazuje aj zákon, že máme liečiť na, na úrovni alebo pri zohľadnení súčasných poznatkov lekárskej vedy. Síce zákon máme, no ale keď tie peniaze nie sú, tak to proste nerobíme. Takže skutočne mal si pravdu a, samozrejme, treba počítať jedno. Akonáhle Česi budú mať v tom rozpočte takúto obrovskú sumu, no tak verte tomu, že teda tí lekári aj tie zdravotné sestry pôjdu do Čiech, jednak je tam, neni problém jazykovej bariéry. A chcel som ešte povedať k tým zdravotným sestrám, že skutočne to považujem ako za teda tú prvú etapu toho zvyšovania platov a že budeme v tom ďalej pokračovať. Ďakujem.
Pellegrini, Peter, predseda NR SR (2023-11-15):
Pán poslanec Prostredník.
Blaha, Ľuboš, podpredseda NR SR (2024-01-23):
Na faktické poznámky bude reagovať pani poslankyňa Beáta Jurík, nech sa páči.
Smolíková, Eva, poslankyňa NR SR (2016-06-15):
Ďakujem pekne, pán predsedajúci. Vážené panie poslankyne, vážení páni poslanci, vážený pán minister, dovoľte mi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 129), vo výboroch v druhom čítaní. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona. Po prvé, Národná rada Slovenskej republiky uznesením zo 14. júna 2016 č. 112 sa uzniesla prerokovať vládny návrh zákona v skrátenom legislatívnom konaní na šiestej schôdzi Národnej rady Slovenskej republiky. A ďalej uznesením č. 115 z 15. júna 2016 sa uzniesla prerokovať ho v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Po druhé, gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. Po tretie, k vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v znení čl. 25 z 15. júna odporúča vládny návrh zákona schváliť. Výbor Národnej rady Slovenskej republiky pre vzdelávanie, vedu, mládež a šport v uznesení č. 23 z 15. júna 2016 odporúča vládny návrh zákona schváliť s doplňujúcim návrhom uvedeným v časti IV spoločnej správy. V bode IV máte doplňujúci návrh. Gestorský výbor odporúča Národnej rade Slovenskej republiky hlasovať o uvedenom návrhu s odporúčaním ho schváliť. V piatom bode gestorský výbor na základe stanovísk výborov vyjadrených v ich uzneseniach uvedených v III. časti tejto spoločnej správy odporúča Národnej rade Slovenskej republiky vládny návrh zákona schváliť v znení doplňujúceho návrhu uvedeného v tejto správe. Predmetná spoločná správa výborov Národnej rady Slovenskej republiky o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport, gestorský výbor, z 15. júna 2016 č. 25. Týmto uznesením ma výbor zároveň poveril, aby som na schôdzi Národnej rady Slovenskej republiky informovala o výsledku rokovania výborov, stanovisku a návrhu gestorského výboru. Ďakujem.
Košútová, Magda, poslankyňa NR SR (2015-02-03):
Ďakujem pekne, pán predseda. Dajte, prosím, hlasovať o tom, že v súlade s vaším rozhodnutím budú predložený vládny návrh zákona prerokúvať tieto výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie, Výbor Národnej rady pre verejnú správu a regionálny rozvoj a Výbor Národnej rady pre obranu a bezpečnosť. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona prerokovali do 30 dní a gestorský výbor do 32 dní od prerokovania návrhu v Národnej rade v prvom čítaní. Dajte, prosím, hlasovať.
Kollár, Boris, predseda NR SR (2023-02-02):
Vážené pani poslankyne, vážení páni poslanci, pokračujeme v prerušenom rokovaní. Prosím, usaďte sa v sále. (Ruch v sále.) Podávam procedurálny návrh, aby sme o tlačiach 1235 a 1040 hlasovali na záver 83. schôdze. Je, prosím, všeobecný súhlas? (Súhlasná reakcia pléna.) Ďakujem pekne. Uvedené sme schválili. Teraz s procedurálnym návrhom vystúpi pani poslankyňa Marcinková. Nech sa páči.
A. Belousovová, podpredsedníčka NR SR: (2008-05-15):
Prvá otázka je od pána poslanca Jána Kvorku a otázka znie: „Vážený pán predseda vlády, aký je váš názor na zverejnené politické zneužívanie vysokoškolských študentov opozíciou?“ Nech sa páči, pán predseda vlády, odpovedajte a oznámte ukončenie odpovede.
Bugár, Béla, podpredseda NR SR (2017-09-14):
Súhlasíte? Jaj, námietka. Takže hlasujeme o námietke pani poslankyne Jurinovej. (Hlasovanie.) Prítomných 137, za 46, proti 60, zdržalo sa 31 poslancov. Námietka bola neprijatá, teda odmietnutá. Nech sa páči.
Zs. Simon, minister pôdohospodárstva SR: (2004-03-10):
Cieľom návrhu novely zákona je legislatívne upraviť ochranu osobných údajov v katastri nehnuteľností, ako aj v štátnom informačnom systéme v nadväznosti na právne normy Európskej únie a tiež ju zosúladiť s právnymi predpismi, najmä so zákonom č. 428/2002 Z. z. o ochrane osobných údajov. V obsahu navrhovanej novely je spresnenie právnej úpravy katastra nehnuteľností v nadväznosti na súvisiace právne predpisy najmä v oblasti zriadenia vyšších územných celkov, v oblasti evidovania bytov a nebytových priestorov, zisťovanie vlastníckych práv k pozemkom, ako aj presunu kompetencií zo štátnej správy na samosprávu. Zákonom sa ustanovujú aj ďalšie zmeny, ktoré vyplývajú z potrieb aplikačnej praxe. Vážený pán predsedajúci, vážené pani poslankyne, vážení páni poslanci, dovoľujem si vás požiadať o prerokovanie predloženého návrhu a vyslovenie súhlasu s ním. Ďakujem vám za pozornosť.
Jurzyca, Eugen, poslanec NR SR (2018-12-03):
Ďakujem pekne. Znova len krátka otázka, čítam z dôvodovej správy: „Pokiaľ ide o preukazovanie, že žiadateľ použil minerálny olej (...) na účely spotreby v poľnohospodárskej prvovýrobe, táto podmienka je splnená odoslaním úplnej žiadosti o poskytnutie pomoci. Splnenie tejto podmienky následne overí platobná agentúra využitím údajov o počte hospodárskych zvierat (...) alebo z údajov o výmere obhospodarovanej poľnohospodárskej pôdy...“ A tak ďalej. Tak ak je to takto, prečo tá dotácia ide cez naftu, keď sa to kontroluje cez počet zvierat a rozmer pôdy, veľkosť pôdy? Prečo nejde rovno na ten počet zvierat alebo na tú rozlohu pôdy? – ako laik sa pýtam teda. Ďakujem.
P. Hrušovský, predseda NR SR: (2005-10-27):
Pán poslanec Miššík. Zapnite pána poslanca Miššíka. Netlačte tlačidlá, pán poslanec.
Poliačik, Martin, poslanec NR SR (2017-05-17):
Ďakujem. Ďakujem pekne. Pán Kotleba, ja len mám taký dojem, že toto je veľmi výrazný krok kritiky smerom do vlastných radov. Na Slovensku sú pravidelne ľudia bití a ranení len na základe toho, že niekto má číro, len na základe toho, že niekto je Róm. A máme tu vraždu, doteraz nevyriešenú vraždu Daniela Tupého, ktorú tiež s vysokou pravdepodobnosťou spáchali páchatelia na základe toho, že nesúhlasili s názormi tohto mladého muža. A dobre tomu rozumiem, že presne na toto ukazujete, že bitky ako pred barom Mariatchi v Nitre považujete za potrestané neprimerane? Že bandy náckov a fašistov, ktorí pobehujú po Slovensku a bijú ľudí na základe ich sexuálnej orientácie, na základe ich názorov, na základe ich výzoru, na základe príslušnosti k rase alebo etniku, považujete za neprimerane trestané? Ak je toto vaším cieľom, tak to beriem ako výraznú mieru sebareflexie.
Vašečka, Richard, poslanec NR SR (2021-09-21):
Pripomínam, že pán poslanec Dostál dal návrh, aby tento predmetný návrh zákona prerokoval aj Výbor národnej rady Slovenskej republiky pre ľudské práva a národnostné menšiny, takže keď sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre vzdelávanie, vedu, mládež a šport a Výboru Národnej rady Slovenskej republiky pre ľudské práva a národnostné menšiny. Za gestorský výbor navrhujem v súlade s rozhodnutím predsedu Národnej rady Slovenskej republiky určiť výbor pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade Slovenskej republiky v prvom čítaní. Prosím, dajte o tom hlasovať, pán predsedajúci.
Laššáková, Jana, podpredsedníčka NR SR (2015-04-16):
Nech sa páči, pán poslanec Abrhan.
M. Hort, podpredseda NR SR: (2008-10-30):
O ospravedlnenie neúčasti na dnešnom rokovaní 28. schôdze Národnej rady Slovenskej republiky požiadali: podpredsedníčka Národnej rady Slovenskej republiky pani Anna Belousovová, ďalej podpredseda Národnej rady Slovenskej republiky pán Viliam Veteška, ako i poslanci Peter Gabura, Martin Kuruc, Vladimír Mečiar a Ľuboš Micheľ. Pristúpime teraz k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov . Vládny návrh zákona ste dostali pred prvým čítaním ako tlač 712 a spoločnú správu výborov máte ako tlač 712a. Vítam na rokovaní Národnej rady Slovenskej republiky pána ministra zdravotníctva, pána Rašiho a prosím ho, aby vládny návrh zákona odôvodnil. Pán minister, nech sa páči.
Bugár, Béla, podpredseda NR SR (2010-08-11):
Nech sa páči, prezentujme sa a hlasujme o tomto návrhu, to znamená prerokovať tento návrh v druhom čítaní. (Hlasovanie.) Prítomných 144 poslancov, za 80, proti 13, zdržalo sa 51 poslancov. Konštatujem, že Národná rada tento návrh schválila. Nech sa páči.
P. Farkas, poslanec: (2002-12-11):
Teda prvý návrh uznesenia Národnej rady Slovenskej republiky je nasledovného znenia: „Uznesenie Národnej rady Slovenskej republiky z dnešného dňa k vládnemu návrhu zákona o štátnom rozpočte na rok 2003 (tlač 80): Národná rada Slovenskej republiky po prerokovaní vládneho návrhu zákona o štátnom rozpočte na rok 2003 v druhom a treťom čítaní A) schvaľuje vládny návrh zákona o štátnom rozpočte na rok 2003 v znení schválených pozmeňujúcich a doplňujúcich návrhov zo spoločnej správy výborov (tlač 80a) a schválených pozmeňujúcich a doplňujúcich návrhov poslancov z rozpravy (tlač 80b), B) súhlasí s použitím štátnych finančných aktív v zmysle § 49b ods. 3 zákona NR SR č. 303/1995 Z. z. o rozpočtových pravidlách v znení neskorších predpisov na krytie splátok istín štátneho dlhu z predchádzajúcich rokov splatných v roku 2003.“ Prosím, dajte o tomto návrhu uznesenia hlasovať.
Mazurek, Milan, poslanec NR SR (2021-12-02):
Pán predseda parlamentu Kollár, mne to príde tak, ako keby ste vy s Matovičom boli dvaja hráči počítačových hier a teraz si naťukáte kód na nekonečné peniaze a len tak ich rozdávate. Päťsto miliónov, no tak nič, dáme 620 miliónov, lebo na to máme a opozícia je vinná, ak to nechce podporiť. Mňa to fascinuje. Vy ste nám tu hovorili celý čas o prázdnej špajze, hovorili ste o tom, ako musíte rušiť zákon o trinástych dôchodkov, ako musíte zrušiť zastropovanie dôchodku, ako musíte obmedziť obedy zadarmo a tak ďalej. Rušili ste jednu sociálnu istotu za druhou. Znižovali ste to navýšenie minimálnej mzdy a tak ďalej a tak ďalej. Zrazu prídete a chcete poukázať na opozíciu, že ak nechce podporiť podmienenie vakcináciou nejakého vyplatenia sumy 500 eur na nejakú poukážku, tak zrazu my sme vraj zlí a my vraj nechceme podporiť dôchodcov. Tak dajte hlasovanie samostatné, ako vám to povedal Miro Suja. O 100 eur pre každého dôchodcu na to, aby mohol čiastočne vykryť ten brutálny nárast cien energií, potravín a všetkých tovarov, ktoré prídu v budúcom roku. S radosťou vám to podporíme, lebo ste rozhajdákali už také miliardy, že týchto 120 mil. by s potešením opozícia mohla schváliť. Ale takýmto spôsobom vydierania, sa, skrátka, komunikovať s opozíciou nedá. Hovorili ste o tom, že okamžite dostanú tí ľudia 500-eurový bonus. To je klamstvo. Dostanú ho v lete v roku 2022. Nehovorte, že okamžite! To proste nie je pravda. A takýmto spôsobom sa ľudia jednoducho klamať nemajú. Páčilo sa mi to, že ste vlastne naznačili, že očkovanie je istým spôsobom ruská ruleta. Áno, že vás môže zabiť, to ste tu zdôrazňovali niekoľkokrát, ale že zabiť vás môže aj covid. Dobre, covid je možno podľa vás väčšia ruská ruleta, nebezpečnejšia ruská ruleta a tá vakcína je menej nebezpečná ruská ruleta. Problém ale spočíva v tom, že to vaše, tie vaše štatistiky sú skrátka holý nezmysel. Osobne viem o človeku, ktorý zomrel v kabíne kamióna v Nemecku na infarkt pár týždňov po vakcinácii. Dovtedy mu nič nebolo. Myslíte, že ho niekto skúmal, zisťoval nejaké negatíva, alebo či to bolo po vakcinácii? Tie štatistiky sú nonsens... (Prerušenie vystúpenia časomerom.)
Blanár, Juraj, podpredseda NR SR (2021-03-31):
Pani poslankyňa Pleštinská, pozorne som vás počúval a budem sa snažiť vecne komunikovať a nie populisticky podľa manuálu ako predchádzajúca kolegyňa, ktorý máte napísaný. EŠIF – 163 mil., áno, pani poslankyňa. A myslíte si, že je to adekvátne s tým, čo máte navrhnuté, že na reformu justície chcete 244 mil.? Z programu obnovy? Azda si myslíte, že na potravinovú sebestačnosť, čo nie je pravda, že tam nemôže ísť do poľnohospodárstva viacej peňazí, nám postačuje 163? Práve naopak, my potrebujeme do reformy aj poľnohospodárstva na potravinovú sebestačnosť viacej peňazí a myslíme si, že preto by to malo byť prepracované. Dávame konštruktívny návrhy čo má byť prepracované. Hovoríte, že čerpanie fondov je pomalé. No, ja som zvedavý za vašej vlády, ako to skončí, pretože veľmi dobre viete, boli ste europoslankyňou, že čerpanie väčšinou u všetkých krajín je až na konci rezultov, rezultuje. A počkáme si, lebo za ostatný rok evidujeme, že boli kompletne zastavené všetky čerpania, nebudem hovoriť o integrovanom regionálnom operačnom programe, lebo tam sa neurobilo kompletne nič. Ale spýtam sa vás, konkrétne ktorej konferencie ste sa vy teda zúčastnili verejnej, povedzte to verejne, pretože ja som pozeral a evidujem iba jednu verejnú diskusiu, ktorá sa uskutočnila 15. 12. 2020 a po tej konferencii skonštatoval riaditeľ Inštitútu finančnej politiky Eduard Hagara, že toto teda ešte nie je plán obnovy, ktorý od nás požaduje Európska únia. A keď hovoríte, že nás chvália z Európskej únie, ja by som spozornel vždy, pretože ak oni nás chvália, oni nevedia, čo Slovensko potrebuje. My si musíme do tých chlievikov dať to, čo my potrebujeme, a preto by som bol veľmi opatrný. A navrhujeme práve preto, aby sa prepracovali niektoré veci, lebo nie sú dobré.
Danko, Andrej, predseda NR SR (2016-12-06):
Ďakujem. Pán poslanec Vladimír Sloboda.
Baláž, Vladimír, poslanec NR SR (2013-10-24):
Myslím, že nie je mrhaním slov, keď si zopakujeme, že aspoň v tejto začiatočnej fáze nie je žiadne preukázanie nejakej zodpovednosti na ministerstve zdravotníctva ohľadom tendra na vrtuľníkovú záchrannú službu, nie je žiadna súvislosť medzi nešťastnou udalosťou, ktorá vznikla, a teda nie je žiadny predmet, ktorý by sme tu mali rokovať. To zhrnutie bolo pekné, dostatočné. S tým som chcel skončiť, ale nedá mi tak urobiť takú poznámku, to je také intelektuálske povedať, že to sú takí debili, ktorí to tam podpísali, alebo čo to je teda, čo, aký je ten pocit? Že keď tie podporné stanoviská, tak to čo? Tak zhodíme tých ľudí, že je to takou frajerinou, povieme, takou frčkou? Ja si viem istotne predstaviť pána exministra Uhliarika, ktorý by dal neviem čo za to, aby také podporné stanovisko niekedy v živote bol počul. Ďakujem.
M. Číž, podpredseda NR SR: (2007-03-28):
(Hlasovanie.) Prítomných 140 poslancov, za návrh 62 poslancov, proti 73 poslancov, zdržalo sa 5 poslancov. Konštatujem, že tento návrh sme neschválili.
Grendel, Gábor, podpredseda NR SR (2020-11-26):
Vážené panie poslankyne, vážení páni poslanci, nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 256, spoločná správa výborov má tlač 256a.
Pčolinský, Peter, podpredseda NR SR (2022-12-06):
Pán poslanec Kuriak.
Bugár, Béla, podpredseda NR SR (2018-09-12):
Nech sa páči, prezentujme sa a hlasujme o skrátení lehoty. (Hlasovanie.) Prítomných 138, za 79, proti 42, 17 sa zdržali hlasovania. Konštatujem, že lehoty sme skrátili, môžme pristúpiť k rokovaniam, hlasovaniam.
Blaha, Ľuboš, podpredseda NR SR (2024-05-14):
Poprosím písomne, pán kolega Pročko. A teraz sa o slovo prihlásil pán podpredseda Národnej rady Michal Šimečka s tým, že bude mať zhruba dve minúty, potom by sme prerušili schôdzu. O jedenástej je vyhlásené grémium a potom by bolo hlasovanie. Dobre? Takže, pán podpredseda, máte dve minútky.
Baránik, Alojz, poslanec NR SR (2016-09-13):
Ja mám tú smolu, že Daniel Lipšic hovoril predo mnou a povedal to asi lepšie, nie asi, určite lepšie, ako to viem povedať ja, že je zarážajúce, že poukazujete na to, že niektorí poslanci povedali, že tento zákon nebudú dodržiavať. No, nebudú ho dodržiavať preto, lebo si o ňom myslia, že je protiústavný, že je v rozpore s naším právnym poriadkom, pretože je v rozpore nielen s našou ústavou, ale aj s nálezmi Európskeho súdu pre ľudské práva. Takže preto s ním oni nebudú, preto títo niektorí poslanci povedali, že tento zákon nebudú rešpektovať. A to, čo povedal Daniel Lipšic, treba len zdôrazniť. Je zarážajúce a je podľa mňa emblematické, že sa ohradzujete proti tomu, že niekto chce nedodržiavať zákon, ktorý je protiústavný, ale že to, že každodenne dochádza k porušovaniu zákonov vašou vládou, vašimi predstaviteľmi, to vám nevadí, to sa vám páči. Držíte ich nad vodou vašimi hlasmi.
Budaj, Ján, poslanec NR SR (2017-01-31):
Ďakujem pekne. Pán Marosz sa vrátil ešte k tomu problému platovky. Pán kolega, táto trápnosť, že vládna koalícia robí z protekcionizmu systém, tá ani nezasluhuje komentár, pán kolega (povedané so smiechom), tá si zasluhuje len posmech. Čudujem sa, že k tomu pán predseda prikročil. No ale naozaj, naozaj triafajú vedľa. V tomto reforma verejnej správy byť nemala a ani nikdy nebude. To nie je žiadna reforma. Skutočná reforma verejnej správy sa naozaj musí týkať tých troch oblastí, ktoré občana bolia. Kvalita verejnej správy, jej stabilita a jej zbavenie korupcie.
Hrnčiar, Andrej, podpredseda NR SR (2017-05-12):
Posledným vystupujúcim v rozprave je pán poslanec Paška.
P. Paška, predseda NR SR: (2006-10-17):
Otváram možnosť prihlásiť sa s faktickými pripomienkami. Uzatváram túto možnosť. Keďže nie sú faktické pripomienky, dávam možnosť prihlásiť sa do rozpravy k uvedenému vládnemu návrhu ústne. Uzatváram možnosť prihlásiť sa do rozpravy ústne. Prihlásili sa... (Hlasy z pléna.) Prepáčte, ešte pán poslanec Nagy sa hlási. Technici, doplňte pána poslanca. Ale pôjdeme v poradí prihlásených: pán poslanec Janiš, pani poslankyňa Rosová, pani poslankyňa Nachtmannová a nakoniec pán poslanec Nagy. Ďakujem pekne. Nech sa páči, pán poslanec Janiš.
Richter, Ján, minister práce, sociálnych vecí a rodiny SR (2012-09-13):
Zákon je platný od roku 2010, predtým prebiehal v zmysle zákona o poskytovaní dotácií. Treba povedať, že zákon jasne stanovuje podmienky, kto môže o tú žiadosť požiadať. Sú to občianske združenia registrované podľa osobitného predpisu, ktorých predmetom činnosti je aj sú aj sociálne oblasti, a odborové organizácie alebo združenia odborových organizácií. To znamená, že môžem len potvrdiť, že aj ľavicová, použijem výraz, aj pravicová vláda alebo predstavitelia rezortu rešpektovali túto legislatívu. V tejto chvíli neuvažujem o nejakých legislatívnych zmenách. Skončil som.
B. Bugár, podpredseda NR SR: (2005-06-21):
Prosím teraz určeného spoločného spravodajcu z výboru pre ľudské práva, národnosti a postavenie žien poslanca Jozefa Heribana, aby informoval Národnú radu o výsledku prerokovania tohto návrhu vo výbore. Nech sa páči. J. Heriban, poslanec: Vážený pán predsedajúci, vážení páni ministri, vážené kolegyne, vážení kolegovia, dovoľte mi, aby som z poverenia Výboru Národnej rady Slovenskej republiky pre ľudské práva, národnosti a postavenie žien predniesol podľa § 88 rokovacieho poriadku spoločnú správu o výsledku prerokovania návrhu na vyslovenie súhlasu Národnej rady s Protokolom č. 13 k Dohovoru o ochrane ľudských práv a základných slobôd týkajúcich sa zrušenia trestu smrti za každých okolností (tlač 1080) vo výboroch Národnej rady. Návrh rozhodnutím predsedu Národnej rady č. 1174 z 19. mája 2005 bol pridelený na prerokovanie ústavnoprávnemu výboru, zahraničnému výboru a výboru pre ľudské práva, národnosti a postavenie žien ako gestorskému výboru. Uvedené výbory prerokovali návrh v určenej lehote a odporúčali Národnej rade vysloviť s ním súhlas a zároveň rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Vychádzajúc z týchto stanovísk gestorský výbor odporúča Národnej rade Slovenskej republiky podľa čl. 86 písm. d) ústavy vysloviť súhlas s návrhom a rozhodnúť, že Protokol č. 13 je medzinárodnou zmluvou, ktorá má prednosť pred zákonmi. Vážený pán predsedajúci, prosím, otvorte rozpravu.
Paška, Pavol, predseda NR SR (2012-12-05):
Hlasujeme. (Hlasovanie.) 135 prítomných, 48 za, 65 proti, 21 sa zdržalo, 1 nehlasoval. Neschválili sme návrh.
P. Hrušovský, podpredseda NR SR: (2002-02-01):
(Hlasovanie.) 91 prítomných, 42 za návrh, 22 proti, 18 sa zdržalo, 9 nehlasovalo. Konštatujem, že návrh sme neschválili. Pristúpime k hlasovaniu... (Hlasy z pléna.) Páni poslanci, žiadne zmätočné hlasovanie. Keby ste dávali pozor, tak pán spoločný spravodajca sa veľmi jasne vyjadril, že hlasujeme o návrhu zákona ako celku s odporúčaním gestorského výboru návrh neschváliť. Takto sa vyjadril pán spoločný spravodajca. Je na vašom slobodnom rozhodnutí, či budete alebo nebudete rešpektovať odporúčanie gestorského výboru. Hlasovanie ukázalo, že väčšina snemovne ho rešpektovala. Pristúpime teraz k hlasovaniu o zákone z 9. novembra 2001, ktorým sa mení a dopĺňa zákon Slovenskej národnej rady č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Prosím pána poslanca Maňku, spoločného spravodajcu k prerokúvanému návrhu zákona, aby uvádzal hlasovanie, a prosím o pokoj v rokovacej sále. V. Maňka, poslanec: Vážené kolegyne, vážení kolegovia, v rozprave nezaznel žiadny pozmeňujúci návrh, preto budeme hlasovať o bodoch spoločnej správy. V spoločnej správe je 10 pozmeňujúcich návrhov, pričom body 2 až 10 gestorský výbor odporúča schváliť. Budeme hlasovať o bodoch 2 až 10 s odporúčaním schváliť ich.
Zmajkovičová, Renáta, podpredsedníčka NR SR (2013-04-30):
S faktickými poznámkami žiadni poslanci. Uzatváram možnosť prihlásiť sa s faktickou poznámkou. Pán poslanec Viskupič teraz vystúpi v rozprave.
Laššáková, Jana, podpredsedníčka NR SR (2015-03-10):
Pán poslanec Mihál nechce reagovať. Vyhlasujem rozpravu za skončenú. Pán spoločný spravodajca, chcete zaujať stanovisko? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona o knižniciach a o zmene a doplnení zákona č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. Vládny návrh zákona je uverejnený ako tlač 1359, návrh na jeho pridelenie na prerokovanie výborom je v rozhodnutí č. 1405. Pán minister kultúry Marek Maďarič, poprosím vás, aby ste uviedli návrh zákona.
Laššáková, Jana, podpredsedníčka NR SR (2014-09-10):
Nech sa páči, pán poslanec Poliačik.
Danko, Andrej, predseda NR SR (2019-04-02):
Chce sa vyjadriť pani spravodajkyňa? Nie. Prerušujem rokovanie o tomto bode programu. Budeme pokračovať prvým čítaním o návrhu poslancov Krištúfkovej, Šebovej, Borisa Kollára na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov. Návrh zákona je uverejnený ako tlač 1352. Návrh na jeho pridelenie na prerokovanie výborom je v rozhodnutí č. 1426. Dávam slovo poslankyni Petre Krištúfkovej, aby návrh uviedla. (Rokovanie o návrhu poslancov Národnej rady Slovenskej republiky Petry Krištúfkovej, Zuzany Šebovej a Borisa Kollára na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 1352.)
Vons, Peter, poslanec NR SR (2023-03-16):
Ďakujem veľmi pekne. Ja pri tejto diskusii si ešte viacej uvedomujem tú vzácnosť toho, čo Karol tuná nejakým spôsobom pripra... za čo, za čo bojuje už, dá sa povedať, skoro tri roky, a pre mňa je cťou, že som sa k tomu mohol, samozrejme, pripojiť. A uvedomil som si vlastne ako, že ako, ako sa to hovorí o tej uvarenej žabe, že my sme si úplne už ju ako keby mysleli, že s tým sa nedá vôbec nič robiť, že tak takto to je a takto to bude. Pomaly možno nenápadne ešte kvôli ďalšej hodine IT alebo angličtiny zoberieme aj ďalšiu telesnú výchovu. Však na čo im to je? Ale viete čo? Ja keď som bol telesne, telocvikár, učiteľ telesnej výchovy, tak som mal na hodine 20 detí a z nich boli dve dajme tomu oslobodené z telesnej výchovy, aj to nie trvalo. Viete, aká je dneska situácia? Že možno dve cvičia a ostatné všetky majú papiere rôzne. To nie je len obezita. To je, to sú problémy s chrbticami, skoliózy, lordózy a neviem, čo všetko s kĺbmi, oslabený vôbec celkovo fyzický stav. Takže toto je skutočne alarmujúca a veľmi vážna téma. To sa nedá povedať. Možno Karol tu ešte spomenie. V Maďarsku majú päť hodín telesnej výchovy. A tu teraz nejde o to, že aké športové výsledky dosahujú momentálne Maďari a aké my, lebo nemáme tie deti naučené, hej? A hovorí sa, že ohýbaj ma mamko, dokiaľ som ja Janko. Pokiaľ my tie deti nepodchytíme na tej základnej škole, tak na tých stredných školách to bude oveľa-oveľa ťažšie. Takže ja dúfam, že kolegovia tuná z pléna to, to podporia, a že skutočne sa podarí dosiahnuť nie tri hodiny. A ešte na margo tých Maďarov, aj keď tuná tá téma je taká dosť ožehavá. Viete, čo oni spravili z tých, ktorú hodinu zobrali? Zobrali jednu hodinu maďarčiny. Čiže ako keby sme sa my rozhodli, že máme najviac hodín slovenského jazyka, tak obetujeme tú jednu hodinu slovenského jazyka, ale budeme mať zdravé deti. Ďakujem.
P. Hrušovský, predseda NR SR: (2002-10-15):
Vážené panie poslankyne, páni poslanci, vyhlasujem tajné hlaso-vanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem 20-minútovú prestávku. (Prerušenie rokovania o 16.13 hodine.) (Pokračovanie rokovania o 16.45 hodine.)
Tomáš, Erik, poslanec NR SR (2019-09-17):
Pán predsedajúci, dajte, prosím, hlasovať o bodoch 7 až 9 zo spoločnej správy, ktorý pani poslankyňa Krištúfková navrhla vyňať na osobitné hlasovanie. Odporúčanie gestorského výboru schváliť.
Ďuriš Nicholsonová, Lucia, podpredsedníčka NR SR (2016-12-06):
To je dôležité dodať. (Smiech v sále.) Pani poslankyňa Kaščáková, nech sa páči.
Kollár, Boris, predseda NR SR (2020-05-13):
S ďalšou faktickou poznámkou vystúpi pán poslanec Mazurek.
Hrnčiar, Andrej, podpredseda NR SR (2017-06-15):
Reakcia na faktické, pán poslanec Viskupič.
Fecko, Martin, poslanec NR SR (2015-05-13):
Ďakujem pekne. Pán kolega, ďakujem, že si zhrnul v takej kocke aj tú históriu. Myslím si, že moje svedomie s tým môže iba plne súhlasiť, pretože ja som tiež určitú tortúru reštitučných zákonov a ďalších, ktoré tu boli prijímané, prežil, teda ty si bol agronóm na nejakom družstve, ja som bol na pozemkovom úrade. Môžem povedať jedno, že keby sme mali prijať reštitučný zákon Slovenskej republiky, tak neverím, že by bol prijatý. Som bol rád, že to bolo za federácie, keď sme ho prijali. A ja som ešte vtedy zažil to, keď sme dávali tie náhrady v rámci Česko-Slovenska. To znamená, že za Prešov sme ich dávali napríklad v Hradci Králové, kde to bolo možné dať. A tam som si uvedomil demokraciu, ktorá tu proste je, že môže to ísť až tak. Môžem povedať jedno, že tak ako ty si mal myšlienku, dať dokopy reštituentov, tak to bolo aj v mojej hlave, ale nejako sa to neujalo. A ja keď som si porovnával tých ľudí, ktorí prešli mojou kanceláriu za tých dvadsať rokov, tak poviem ti iba jedno, že hlavne tí, čo boli tí veľkí, a ja hovorím, že to bol výkvet nášho poľnohospodárstva v roku 1948, tak vedeli, ako naložiť s tým majetkom. To boli tie ich deti, resp. tí, ktorí mali vek 70 rokov vtedy, v rokoch 1991 a 1992. A taký človek nemal problém povedať, že bude robiť to, to, to, že len aby mu to vrátili. A u nás na východe, môžem povedať, zažil som tiež odovzdávanie hospodárskych dvorov poľnohospodárskych družstiev a majetkov, aj odovzdávanie poľnohospodárskej pôdy aj lesov, pričom v mnohých prípadoch som sa stretol so slovami, iba cez moju mŕtvolu (Sa vtedy postavil direktor štátnych majetkov alebo predseda družstva.) to dám, ináč z toho nedám nič. A tam mnohí ešte aj dodnes nemajú nájomné zmluvy podpísané s vlastníkmi pôdy. A, tak ako si povedal, užívacie právo znovu začína byť nad vlastníckym právom, čo je u mňa nonsens. A my sme to takto brali, pretože za to sme v roku 1989 neštrngali. Ďakujem pekne.
Paška, Pavol, predseda NR SR (2014-02-04):
Ďakujem pekne, pán minister. Dávam, otváram rozpravu, dávam možnosť sa prihlásiť. Končím možnosť sa prihlásiť. Pán poslanec Petro.
Laurenčík, Milan, podpredseda NR SR (2022-02-15):
Ďakujem, pani poslankyňa. Na vaše vystúpenie evidujem päť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Ondrej Dostál, nech sa páči.
Pčolinský, Peter, podpredseda NR SR (2022-10-26):
Ďakujem. Chce sa vyjadriť spravodajca?
Bugár, Béla, podpredseda NR SR (2011-07-01):
Pán poslanec Galbavý.
Kuffa, Štefan, poslanec NR SR (2012-05-11):
Ďakujem za slovo. Budem reagovať aj na tie platy ako sestier, som to vo svojej rozprave nejako trošku opomenul. Ak som dával pozor, za posledné roky alebo vôbec celkovo zo všetkých politikov vyjadrenie k platom sestier, a k platom sestier podčiarkujem zvlášť, ako v hospicoch, sa vyjadrila jedine Iveta Radičová, ktorá povedala, že sestričky pracujú na hospicoch za nedôstojných podmienok za odmenu 250 eur. Možno je to trošku o voľačo viac, ale teraz v tom zdravotníctve 50 miliónov je vyčlenené na zvýšenie platov sestier. Chcem tu podčiarknuť, že sú tu sestry, ktoré robia ťažkú terénnu prácu zdravotnícku v mobilných hospicoch a hospicoch, aby sa nezabudlo aj na túto skupinu sestier. V závere, keď bol spomenutý ten Cicerov ako výrok z programového vyhlásenia vlády, tak ja chcem poukázať na iný výrok, dať ľuďom nádej alebo vrátiť ľuďom nádej. Neviem odkiaľ je to ale zobraté, ale je to veľmi vážny výrok, ale možno, že ste si ho aj mali možnosť prečítať pred starou budovou fary v Žakovciach. Nádej, to je to, ak oberieme o nádej chudobných, to jest bezdomovcov, možno matky s deťmi a problémových ako ľudí, a kopeme ako do týchto ľudí, to je to najhoršie, čo môžeme urobiť. Pierre Teilhard de Chardin hovorí: „Azda najťažšie je vidieť práve to, čo najviac bije do očí.“ Ja mám taký pocit, že u nás na Slovensku veľakrát my tieto problémy nie že nevidíme, ale nechceme ich vidieť. Hľadieť na dobro toho druhého a napĺňať to skutkami, to je to najlepšie dobro. Ďakujem.
Raši, Richard, poslanec NR SR (2022-09-28):
Ďakujem pekne. Áno, pán poslanec, ten návrh vytvára rámec, prišiel ako iniciatíva práve od malých poľnohospodárov a nie od veľkých skupín práve kvôli tomu, aby sa, aby v tomto období prežili, čiže tých možností je viacero. Tak ako ste to spomínali vy alebo aj zadefinovaním veľkosti plochy alebo veľkosti subjektu, ktorému sa má daná daň odpustiť, takže toto je prvý krok, ktorý treba urobiť na to, aby sa vôbec mohlo pracovať, aby sme vedeli pracovať s tými, ktorí sa o pôdu starajú a nie iba o tých, ktorí ju iba vlastnia. Takže ja vítam každú zmenu, keby návrh prešiel do druhého čítania, tak je priestor s pozmeňujúcimi návrhmi to upraviť tak, aby to vyhovovalo naozaj tým potrebám a tomu úmyslu, pre ktorý tento návrh zákona vznikol. Ďakujem pekne.
J. Burian, poslanec: (2004-02-03):
„Na minerálny olej uvedený a) v § 19 ods. 6 písm. a) sa uplatní sadzba dane podľa ods. 1 písm. a) znížená o 48/100 percentuálneho podielu biogénnej látky uvedenej v § 4 ods. 7 písm. c) v zmesi, najviac však o 7,2 %, b) v § 19 písm. b) sa uplatní sadzba dane podľa ods. 1 písm. d) znížená o percentuálny podiel biogénnej látky uvedenej v § 4 ods. 7 písm. a) v zmesi, najviac však o 5 %.“ Navrhované nové znenie: „Na minerálny olej uvedený v § 19 ods. 6 sa uplatní sadzba dane pripadajúca na percentuálny podiel minerálneho oleja kódu kombinovanej nomenklatúry 2710 1141, 2710 1145, 2710 1149, 2710 1941, 2710 1945 a 2710 1949 v zmesi.“ V § 48, ktorý znie: „Tento zákon nadobúda účinnosť 1. marca 2004 s výnimkou ustanovení § 1 až 5, § 6 ods. 1 až 4, § 7 až 45 a § 47, ktoré nadobúdajú účinnosť 1. mája 2004, a § 6 ods. 5 a 6, ktoré nadobúdajú účinnosť 1. januára 2006.“ Nové znenie: „Tento zákon nadobúda účinnosť 1. marca 2004 s výnimkou ustanovení § 1 až 5, § 6 ods. 1 až 4, § 7 až 45 a § 47, ktoré nadobúdajú účinnosť 1. mája 2004.“ Odôvodnenie: Zákonom navrhované znenie § 6 ods. 5 ustanovuje zvýšenie zaťaženia spotrebnou daňou biogénnej zložky v zmesi palív oproti súčasnému stavu. Tento krok bude mať za následok nepredajnosť biogénnych zložiek a následné odstavovanie existujúcich prevádzok výroby metylesterov, rastlinných olejov, a teda i zníženie dopytu na poľnohospodársku produkciu s jej následnou redukciou. Bola by škoda, keby finančné prostriedky poskytnuté zo štátneho rozpočtu ako dotácie na vybudovanie zariadení na spracovanie rastlinného oleja boli znehodnotené a ich osud bol vydaný, poviem, „na špás integračného procesu“. V roku 2006 by sa zbytočne zaťažovali fondy s čerpaním prostriedkov na budovanie technologických zariadení, kde prevádzkovateľ pri bežnej prevádzke je schopný stav zariadení z veľkej časti udržiavať bez ďalších problémov. Naším cieľom pre zaručenie úspechu prístupového procesu by malo byť čo najlepšie využívanie všetkých fondov Európskej únie. Myslím si, že tento pozmeňujúci návrh nemá v zásade vplyv na štátny rozpočet a určitým spôsobom predbieha skutočnosť, ktorá nadobudne tak či tak účinnosť od 1. 1. 2006. Ďakujem za pozornosť.
Blanár, Juraj, podpredseda NR SR (2021-05-13):
Ďalší s faktickou poznámkou pán poslanec Štefan Kuffa.
Laurenčík, Milan, podpredseda NR SR (2021-12-07):
V rozprave teraz vystúpi pán poslanec Andrej Stančík, nech sa páči.
Kozelová, Monika, poslankyňa NR SR (2020-07-09):
Pán Žiga, reagovať v odbornej rovine je absolútne legitímne a všetko je v rove..., ak je všetko v rovine dialógu, tak je to úplne fajn. Vy ste odborníci, ja nie som odborníčka na ekonomiku, ale to, čo je pre mňa, to, čo bolo pre mňa také, že ma to donútilo stlačiť to tlačítko, je to, že tu začínate vyťahovať vy nejaké skupinky, a už teraz nechápem, prečo pri návrhu zákona podozrievať ministra, poprípade celú koalíciu z nejakého skupinkovania, mi príde absolútne scestné, a teda najmä keď to hovoríte vy, majstri sveta v skupinkovaní. Takže prosím vás, ja by som bola rada, keby vo všeobecnosti sme si takéto tieto veci nechávali možno, možno do fajčiarne alebo niekde inde a naozaj tu reagovali na veci iba v odbornej rovine. Ďakujem.
Šudík, Tomáš, poslanec NR SR (2023-06-15):
(Začiatok doplňujúcej otázky odznel mimo mikrofónu.) ... alebo organizáciu Aliancia stredoškolákov, ktorí, bohužiaľ, ako mládežnícky parlament ani Aliancia stredoškolákov nespadajú do formy financovania a spadajú pod to iné organizácie. My sme sa aj dlhodobo snažili to všetko prehodnotiť, pretože ja som presvedčený o tom, že v súčasnosti organizácie, ktoré spadajú pod schému financovania, často tieto finančné prostriedky využívajú celkom neefektívne a kupujú si rôzne propagačné materiály, USB kľúče, dáždniky a tak ďalej. A neviem, ako toto pomáha mladým ľuďom sa realizovať. A organizácie, ktoré reálne pracujú s tou mládežou, im pomáhajú, vytvárajú priestor, nemajú žiadne financie a tie, ktoré sú dlhodobo zabehnuté, tie financie dostávajú. Aby sme možno našli nejakú schému, ako pridať nové združenia do tejto schémy, aby aj ony vedeli pracovať a tie finančné prostriedky využívať v prospech mladých, lebo títo ľudia to robia zdarma a za vlastné peniaze a... alebo vidia za tým niečo pozitívne. A tie, ktoré tie peniaze majú, už ich podľa môjho názoru častokrát len neefektívne zneužívajú a nakupujú za ne hlúposti relatívne, ktoré nijako nepomáhajú mladým ľuďom. Ako pomôže nejakému mladému človeku, ak mu dá niekto dáždnik alebo pôjdu niekde na nejaký výlet, ako by nejaké iné aktivity, ktoré im pomôžu? Ďakujem.
Paška, Pavol, predseda NR SR (2012-10-16):
Hlasujeme. (Hlasovanie.) 140 prítomných, 86 bolo za, 48 proti, 6 sa zdržali. Návrh sme schválili. Ďalej pán spravodajca.
Grendel, Gábor, podpredseda NR SR (2020-04-07):
S poslednou faktickou, pán poslanec Pčolinský.